title: 2012/600/EU: Sklep Evropskega parlamenta z dne 10. maja 2012 o razrešnici glede izvrševanja proračuna Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010

text:
               17.10.2012

               SL

               Uradni list Evropske unije

               L 286/288

         SKLEP EVROPSKEGA PARLAMENTA
   z dne 10. maja 2012
   o razrešnici glede izvrševanja proračuna Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010
   (2012/600/EU)
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (3), zlasti člena 30,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0133/2012),

               1.

               podeli izvršnemu direktorju Evropske agencije za upravljanje in operativno sodelovanje na zunanjih mejah držav članic Evropske unije glede izvrševanja proračuna agencije za proračunsko leto 2010;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za upravljanje in operativno sodelovanje na zunanjih mejah držav članic Evropske unije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 366, 15.12.2011, str. 39.

      (2)  UL L 248, 16.9.2002, str. 1.

      (3)  UL L 349, 25.11.2004, str. 1.

      (4)  UL L 357, 31.12.2002, str. 72.
   PRILOGA

      PRIPOROČILA EVROPSKEGA PARLAMENTA IZ PREJŠNJIH LET

               Frontex

               2006

               2007

               2008

               2009

               Uspešnost

               ni podatkov

               ni podatkov

                           —

                           poziva agencijo, naj hitro vzpostavi povezavo med delovnim programom in finančno institucijo → agencija je sprejela večletni načrt za obdobje 2010–2013, čeprav osnovna uredba ne vsebuje določb o tem

                           —

                           poziva agencijo, naj pripravi diahronično analizo operacij, izvedenih v tem letu in prejšnjih letih

                           —

                           poziva agencijo, naj vzpostavi povezavo med delovnim programom in finančnimi napovedmi

                           —

                           poziva agencijo, naj prikaže primerjavo dejavnosti, ki so bile opravljene skozi leto in za katere se podeli razrešnica, in dejavnosti v prejšnjem proračunskem letu

                           —

                           poziva agencijo, naj priskrbi informacije o učinku operacij ter jih posreduje organu za podelitev razrešnice

               Upravljanje proračuna in finančno poslovodenje

                           —

                           pravne obveznosti so bile prevzete pred proračunskimi obveznostmi

                           —

                           proračunski načeli enoletnosti in specifikacije nista bili dosledno upoštevani: stopnja prenosa pri skupnih odhodkih je bila več kot 70-odstotna, pri operativnih odhodkih pa skoraj 85-odstotna

                           —

                           ponavljajoče se težave v sistemu obveznosti: proračunske obveznosti so bile prevzete pozneje kot pravne obveznosti (25 primerov); agencija in države partnerice so sporazume o subvencioniranju podpisale za ukrepe, ki so se že začeli oziroma so se že končali

                           —

                           pomanjkljivosti pri načrtovanju in nadzoru dejavnosti agencije (70 % razpoložljivih sredstev ni bilo porabljenih: sredstva so bila prenesena na podlagi čezmerne ocene stroškov)

                           —

                           poziva agencijo, naj v celoti opravlja svojo funkcijo in še naprej izboljšuje finančno poslovodenje

                           —

                           poziva agencijo, naj izboljša finančno poslovodenje pri povračilu stroškov držav članic, tako da ugotovi, kjer je izvor težave

                           —

                           agencija bi morala uvesti učinkovit sistem za načrtovanje in spremljanje dogovorjenih pogodbenih rokov; postopek ocenjevanja tveganja svojih dejavnosti; sistem diferenciranih sredstev za subvencije v prihodnjih proračunih, da bi preprečila visoko stopnjo prenosov in razveljavitev; dejstvo, da so bile pravne obveznosti vnesene pred zadevnimi proračunskimi obveznostmi; dejstvo, da postopki zaposlovanja odstopajo od pravil (preglednost, nediskriminatornost postopkov)

                           —

                           poziva agencijo, naj izboljša stopnjo uporabe sredstev, tako da pripravi primerna navodila in postopke za analizo morebitnih prenosov, da bi kar najbolj zmanjšala obseg prenesenih sredstev

                           —

                           je zaskrbljen, ker je agencija morala razveljaviti odobritve (13 900 000 EUR za leto 2009 in 13 000 000 EUR za leto 2008)

                           —

                           visoka stopnja prenosov in razveljavitev kaže na to, da agencija ne zmore obvladovati tako velikega povečanja proračuna, zato poziva agencijo, naj posreduje več podrobnosti o izvedljivosti prihodnjih obveznosti

                           —

                           poziva agencijo, naj izboljša upravljanje subvencij

               Človeški viri

               ni podatkov

               ni podatkov

                           —

                           težave pri postopku zaposlovanja

               ni podatkov

               Notranja revizija

               ni podatkov

               ni podatkov

                           —

                           poziva agencijo, naj izvede 4 od 23 priporočil službe za notranjo revizijo: tj. izpopolni opis nalog in zastavi cilje za zaposlene, okrepi varnost, izboljša registriranje pošte, izboljša postopek za upravljanje subvencij ter zagotovi skladnost s finančno uredbo

                           —

                           priznava, da je bilo od 19 priporočil, ki jih je podala služba za notranjo revizijo, 6 ustrezno in učinkovito uvedenih, 10 jih je v teku, 3 pa so končana in čakajo, da jih potrdi služba za notranjo revizijo

          ---documentbreak---

               17.10.2012

               SL

               Uradni list Evropske unije

               L 286/290

         RESOLUCIJA EVROPSKEGA PARLAMENTA
   z dne 10. maja 2012
   s pripombami, ki so del sklepa o razrešnici glede izvrševanja proračuna Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010
   EVROPSKI PARLAMENT,

               —

               ob upoštevanju letnih računovodskih izkazov Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010,

               —

               ob upoštevanju poročila Računskega sodišča o letnih računovodskih izkazih Evropske agencije za upravljanje in operativno sodelovanje na zunanjih mejah držav članic Evropske unije za proračunsko leto 2010, skupaj z odgovori Agencije (1),

               —

               ob upoštevanju priporočila Sveta z dne 21. februarja 2012 (06083/2012 – C7-0051/2012),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,

               —

               ob upoštevanju Uredbe Sveta (ES) št. 2007/2004 z dne 26. oktobra 2004 o ustanovitvi Evropske agencije za upravljanje in operativno sodelovanje na zunanjih mejah držav članic Evropske unije (3), zlasti člena 30,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4), zlasti člena 94,

               —

               ob upoštevanju člena 77 in Priloge VI Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0133/2012),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2010 ter o zakonitosti in pravilnosti z njimi povezanih transakcij;

               B.

               ker je Parlament 10. maja 2011 izvršnemu direktorju Evropske agencije za upravljanje in operativno sodelovanje na zunanjih mejah držav članic Evropske unije podelil razrešnico za izvrševanje proračuna agencije za proračunsko leto 2009 (5) in v resoluciji, ki spremlja sklep Parlamenta o razrešnici, med drugim:

                           —

                           pozval agencijo, naj izboljša stopnjo porabe sredstev, tako da pripravi primerna navodila in postopke za analizo morebitnih prenosov, da bi kar najbolj zmanjšala obseg prenesenih sredstev,

                           —

                           z zaskrbljenostjo ugotovil, da je morala agencija razveljaviti odobritve (13 900 000 EUR za leto 2009 in 13 000 000 za leto 2008),

                           —

                           pozval agencijo, naj prikaže primerjavo dejavnosti, ki so bile opravljene skozi leto in za katere se podeli razrešnica, in dejavnosti v prejšnjem proračunskem letu;

               C.

               ker je skupni proračun agencije za leto 2010 znašal 93 200 000 EUR, kar je za 4,95 % več kot leta 2009; ker je bil v letu 2010 začetni prispevek Unije k proračunu agencije 83 000 000 EUR, kar je v primerjavi z 78 000 000 EUR v letu 2009 (6) za 6,41 % več;

      Upravljanje proračuna in finančno poslovodenje

               1.

               opominja, da je začetni prispevek Unije agenciji za leto 2010 znašal 83 000 000 EUR; ugotavlja pa, da je bil k temu dodan znesek 2 550 000 EUR, pridobljen s povračilom presežka, kar pomeni, da je celoten prispevek Unije za leto 2010 znašal 85 550 000 EUR;

               2.

               na podlagi dokončnega sprejetja splošnega proračuna Unije za proračunsko leto 2010 sklepa, da so sredstva Unije v naslovu I (odhodki za zaposlene) in naslovu II (uprava) znašala 23 633 000 EUR v obveznostih in 19 000 000 EUR v plačilih; ugotavlja tudi, da so sredstva v naslovu III (operativni odhodki) znašala 59 367 000 EUR za obveznosti in 38 000 000 EUR za plačila;

               3.

               na podlagi splošnega poročila ugotavlja, da je agencija leta 2010 porabila 95 % razpoložljivih sredstev za prevzem obveznosti in da so bile razlike med naslovi majhne (naslov I: 99 %, naslov II: 80 % ter naslov III: 97 %);

               4.

               na podlagi končnih računovodskih izkazov ugotavlja, da se je stopnja plačil povečala iz 61 % leta 2009 na 69 % leta 2010; ugotavlja tudi, da je stopnja plačil v operativnem proračunu agencije v letu 2010 dosegla 79 %, medtem ko je leta 2009 znašala 65 %;

      Prenos proračunskih sredstev

               5.

               je zaskrbljen, ker Računsko sodišče že vse od leta 2006 poroča o prenosih; ugotavlja predvsem, da je bil v letu 2010 znesek 26 500 000 EUR, kar predstavlja 28 % razpoložljivega proračuna, prenesen v leto 2011 in da se je samo 12 000 000 EUR od tega zneska ujemalo s časovnimi razmejitvami; poziva agencijo, naj organu za podelitev razrešnice posreduje informacije do 15. decembra 2012; je seznanjen z obrazložitvami, ki jih je podala agencija, tj. s potrebo po zagotavljanju neprekinjenosti operativnih dejavnosti agencije in po dodelitvi sredstev za napotitve v prvem četrtletju prihodnjega leta; poudarja, da bi morala biti praksa prenosov proračunskih sredstev močno okrnjena in ne bi smela ovirati prakse dobrega finančnega poslovodenja; zahteva, da agencija v prihodnje spoštuje načelo enoletnosti;

               6.

               ponovno poudarja, da visoka raven prenosov in razveljavitev pogosto kaže na to, da agencija ne zmore obvladovati tako velikega povečanja proračuna; se sprašuje, ali ne bi bilo bolj odgovorno, če bi bil proračunski organ v prihodnje bolj pozoren, ko odloča o povečanju proračuna agencije, ter bi pri tem upošteval čas, potreben za izvedbo novih dejavnosti; zato poziva agencijo, naj mu posreduje več podrobnosti o izvedljivosti prihodnjih obveznosti;

               7.

               se zaveda, da so skupne operacije agencije po naravi stalne ali dolgotrajne, zato je neizogibno, da se izvrševanje ustreznih prevzetih obveznosti prenese v naslednje leto; kljub temu poziva agencijo, naj si še naprej prizadeva čim bolj zmanjšati obseg prenesenih proračunskih sredstev, in sicer z okrepitvijo spremljanja skupnih operacij, da bo lahko prejeta sredstva prilagodila čim prej;

               8.

               je seznanjen s tem, da je agencija ob pregledu dokumentacije REM (tekoči izdatki za sredstva) leta 2010 sprejela nekatere ukrepe, da bi izboljšala načrtovanje in spremljanje;

      Računovodski sistem

               9.

               je seznanjen s tem, da je Računsko sodišče odkrilo pomanjkljivosti v računovodskem sistemu agencije; pravzaprav ugotavlja, da računovodja še ni potrdil računovodskega sistema, kot to zahteva finančna uredba; kljub temu upošteva odgovor agencije, ki navaja, da je v začetku leta 2011 začela izvajati projekt risanja poslovnih procesov za finančne postopke in da bi moralo biti preverjanje končano v drugi polovici leta 2011; zato poziva Računsko sodišče, naj bo v zvezi s tem pomirjeno;

               10.

               je seznanjen z ugotovitvami Računskega sodišča o pomanjkljivostih v sistemu za uskladitev izkazov dobaviteljev z ustreznimi evidencami v agenciji; je seznanjen z odgovorom agencije, da večina javnih subjektov nima centraliziranega računovodskega sistema in nekateri med njimi ne izvajajo računovodstva na podlagi nastanka poslovnih dogodkov, zaradi česar je težje uskladiti izkaze dobaviteljev; je seznanjen s prizadevanji agencije, da bi navezala stik z nacionalnimi organi in poskusila z izvajanjem alternativnih postopkov, da bi uskladila svoje računovodske izkaze z izkazi dobaviteljev; poziva agencijo, naj redno obvešča organ za podelitev razrešnice o napredku, doseženem pri dogovorih z nacionalnimi organi za rešitev tega vprašanja;

               11.

               zahteva, da Računsko sodišče v svojem poročilu o letnih računovodskih izkazih agencije za proračunsko leto 2011 natančneje oceni odhodke iz operativnega proračuna glede na cilje, ki si jih je zastavila agencija, in njene dosežke;

      Javna naročila in subvencije

               12.

               na podlagi končnih računovodskih izkazov ugotavlja, da je agencija trenutno vpletena v dva sodna postopka v zvezi s postopki oddaje javnih naročil in da tožniki terjajo škodo v višini 10 794 806 EUR; poziva agencijo, naj redno obvešča organ za podelitev razrešnice o razvoju teh primerov;

               13.

               na podlagi računovodskih izkazov ugotavlja, da je agencija v 751 primerih s partnerji sklenila sporazum o subvencijah oziroma sprejela posebni sklep o financiranju, pri čemer skupni znesek za dejavnosti sofinanciranja znaša 53 000 000 EUR;

               14.

               prav tako ugotavlja, da agencija pri 270 od 751 subvencij ni obravnavala končnega plačila in da je pri 92 subvencijah predfinancirala znesek 5 100 000 EUR;

      Upravljanje subvencij

               15.

               poziva agencijo, naj izvaja naknadne kontrole v obliki obiskov na kraju samem;

               16.

               kljub temu ugotavlja, da je agencija pregledala dokumentacijo REM, ki je podlaga za ocenjevanje proračuna in zahteve za povračilo;

      Človeški viri

               17.

               na podlagi splošnega poročila ugotavlja, da je bilo v letu 2010 izvedenih 74 postopkov zaposlovanja; ugotavlja, da je bil postopek zaposlovanja za štiri nova delovna mesta, razpisana v letu 2010, še v teku in da naj bi bil predvidoma končan v prvi četrtini leta 2011, tako da je bilo ob koncu leta 2010 skupno število zaposlenih v agenciji 294, odobreni kadrovski načrt pa dopušča 298 zaposlenih;

      Uspešnost

               18.

               poziva agencijo, naj še izboljša skladnost strateškega in letnega načrtovanja svojih dejavnosti; pravzaprav ugotavlja, da cilji letnega delovnega programa za leto 2010 niso jasno povezani s cilji, ki so za to leto navedeni v večletnem načrtu 2010–2013, ter opozarja agencijo, da utegne imeti pomanjkanje jasne povezave in skladnosti med različnimi dokumenti za načrtovanje negativen vpliv na uresničitev strateškega načrta;

               19.

               na podlagi splošnega poročila ugotavlja, da se je neto znesek, dodeljen za operativne dejavnosti, kljub povečanju proračuna agencije v letu 2010 zmanjšal z 48 200 000 EUR na 47 400 000 EUR, število operativnih delovnih ur pa povečalo za 27 % na 6 411;

               20.

               pozdravlja prizadevanja agencije za izboljšanje spremljanja operativnega proračuna; priznava, da je napotitev prvih skupin za hitro posredovanje na mejah novembra 2010 povzročila precejšnje spremembe v proračunu agencije;

               21.

               ugotavlja, da bi morala podelitev razrešnice za izvrševanje proračuna agencije še naprej temeljiti na njeni uspešnosti skozi celotno leto;

      Notranja revizija

               22.

               potrjuje, da je služba za notranjo revizijo leta 2010 opravila revizijo operativnega načrtovanja na podlagi prispevkov notranjih in zunanjih interesnih skupin; predvsem ugotavlja, da je revizija zajemala:

                           —

                           skladnost strateškega in letnega načrtovanja dejavnosti,

                           —

                           ustreznost postopka za pripravo operativnega načrtovanja s posebnim poudarkom na vključenosti ustreznih interesnih skupin,

                           —

                           ustreznost postopka za zbiranje povratnih informacij o operativnih dejavnostih ter njihovo uporabo pri pripravah na načrtovanje v prihodnosti,

                           —

                           ustreznost postopka za obravnavo ad hoc zahtev interesnih skupin v zvezi z operativnim načrtovanjem;

               23.

               v zvezi s tem poziva agencijo, naj zagotovi, da bodo vsi cilji iz večletnega načrta primerno in jasno preneseni v letni delovni program;

               24.

               je zadovoljen, da agencija v operativnih načrtih vseeno obravnava tveganje posameznih operacij; prav tako z zadovoljstvom ugotavlja, da se agencija opira na izkušnje, pridobljene pri izvajanju operacij, da bi izboljšala pripravo nadaljnjih operativnih načrtov;

               25.

               priznava, da služba za notranjo revizijo še ni pregledala, kako agencija izvaja sedem zelo pomembnih priporočil, ki jih je služba podala ob prejšnjih revizijah; ugotavlja predvsem, da se ta priporočila nanašajo na:

                           —

                           revizijo upravljanja subvencij iz leta 2009, zlasti na oceno tega, ali je treba pri obdelavi zahtevka za plačilo zahtevati potrdilo, na pripravo politike pregledov in nadzora, na pravni dogovor s partnerji o operativnih načrtih ter na opis meril za pripravo ocene,

                           —

                           naknadno revizijo sistema notranje kontrole iz leta 2008, predvsem na ustrezno zapolnitev delovnih mest za dosego ciljev,

                           —

                           revizijo sistema notranje kontrole leta 2007, predvsem na del, ki se je nanašal na registracijski postopek, ustrezen in popoln opis nalog ter komunikacijo z zaposlenimi;

               26.

               opozarja na priporočila iz prejšnjih poročil o razrešnici, navedena v Prilogi k tej resoluciji;

               27.

               sporoča, da so druge pripombe k sklepu o razrešnici, ki so horizontalne narave, zbrane v resoluciji z dne 10. maja 2012 (7) o uspešnosti, finančnem upravljanju in nadzoru agencij.

      (1)  UL C 366, 15.12.2011, str. 39.

      (2)  UL L 248, 16.9.2002, str. 1.

      (3)  UL L 349, 25.11.2004, str. 1.

      (4)  UL L 357, 31.12.2002, str. 72.

      (5)  UL L 250, 27.9.2011, str. 224.

      (6)  UL L 64, 12.3.2010, str. 1016.

      (7)  Sprejeta besedila, P7_TA(2012)0164 (glej stran 388 tega Uradnega lista).


title: 2013/462/EU: Sklep Sveta z dne 22. julija 2013 o podpisu Protokola med Evropsko unijo in Gabonsko republiko o določitvi ribolovnih možnosti in finančnega prispevka iz Sporazuma o partnerstvu v ribiškem sektorju v imenu Evropske unije in o njegovi začasni uporabi

text:
               20.9.2013

               SL

               Uradni list Evropske unije

               L 250/1

         SKLEP SVETA
   z dne 22. julija 2013
   o podpisu Protokola med Evropsko unijo in Gabonsko republiko o določitvi ribolovnih možnosti in finančnega prispevka iz Sporazuma o partnerstvu v ribiškem sektorju v imenu Evropske unije in o njegovi začasni uporabi
   (2013/462/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 43 v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Svet je 16. aprila 2007 odobril Sporazum o partnerstvu v ribiškem sektorju med Gabonsko republiko in Evropsko skupnostjo (v nadaljnjem besedilu: Sporazum o partnerstvu) s sprejetjem Uredbe (ES) št. 450/2007 (1).

               (2)

               Zadnji protokol k temu sporazumu o partnerstvu (2) je prenehal veljati 2. decembra 2011.

               (3)

               Svet je Komisijo pooblastil za pogajanja o novem protokolu, ki plovilom EU dodeljuje ribolovne možnosti v vodah, v katerih Gabonska republika izvaja svojo suverenost ali jurisdikcijo na področju ribištva. Po zaključku pogajanj je bil 24. aprila 2013 parafiran novi protokol.

               (4)

               Da bi plovila EU lahko ponovno začela izvajati ribolovne dejavnosti, je v novem protokolu določena njegova začasna uporaba od datuma njegovega podpisa do zaključka postopkov, potrebnih za njegovo sklenitev.

               (5)

               Novi protokol bi bilo treba podpisati –

         SPREJEL NASLEDNJI SKLEP:
   Člen 1
   Podpis Protokola med Evropsko unijo in Gabonsko republiko o določitvi ribolovnih možnosti in finančnega prispevka iz Sporazuma o partnerstvu v ribiškem sektorju v imenu Unije (v nadaljnjem besedilu: Protokol) se odobri s pridržkom sklenitve navedenega protokola.
   Besedilo Protokola je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis Protokola v imenu Unije.
   Člen 3
   Protokol se v skladu s členom 14 Protokola začasno uporablja od datuma njegovega podpisa do zaključka postopkov, potrebnih za njegovo sklenitev.
   Člen 4
   Ta sklep začne veljati na dan sprejetja.

      V Bruslju, 22. julija 2013

            Za Svet

            Predsednica

         C. ASHTON

      (1)  Uredba Sveta (ES) št. 450/2007 z dne 16. aprila 2007 o sklenitvi Sporazuma o partnerstvu v ribiškem sektorju med Gabonsko republiko in Evropsko skupnostjo (UL L 109, 26.4.2007, str. 1).

      (2)  UL L 319, 18.11.2006, str. 17.


title: Sklep Sveta (EU) 2015/2377 z dne 26. oktober 2015 o podpisu Sporazuma med Evropsko unijo in Republiko Palau o odpravi vizumske obveznosti za kratkoročno bivanje, v imenu Evropske unije in o njegovi začasni uporabi

text:
               18.12.2015

               SL

               Uradni list Evropske unije

               L 332/11

         SKLEP SVETA (EU) 2015/2377
   z dne 26. oktober 2015
   o podpisu Sporazuma med Evropsko unijo in Republiko Palau o odpravi vizumske obveznosti za kratkoročno bivanje, v imenu Evropske unije in o njegovi začasni uporabi
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti točke (a) člena 77(2) v povezavi s členom 218(5) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Z Uredbo (EU) št. 509/2014 Evropskega parlamenta in Sveta (1) je bil sklic na Republiko Palau prenesen iz Priloge I v Prilogo II k Uredbi Sveta (ES) št. 539/2001 (2).

               (2)

               Navedeni sklic na Republiko Palau je opremljen z opombo, v kateri je navedeno, da se izvzetje iz vizumske obveznosti uporablja od dneva začetka veljavnosti sporazuma o izvzetju iz vizumske obveznosti, ki se sklene z Evropsko unijo.

               (3)

               Svet je 9. oktobra 2014 sprejel sklep, s katerim je Komisijo pooblastil, da začne pogajanja z Republiko Palau za sklenitev sporazuma med Evropsko unijo in Republiko Palau o odpravi vizumske obveznosti za kratkoročno bivanje (v nadaljnjem besedilu: Sporazum).

               (4)

               Pogajanja o Sporazumu so se začela 17. decembra 2014 in so se uspešno končala s parafiranjem navedenega sporazuma z izmenjavo pisem 27. maja 2015 z Republiko Palau in 10. junija 2015 z Unijo.

               (5)

               Sporazum bi bilo treba podpisati, izjave, priložene k Sporazumu, pa bi bilo treba odobriti v imenu Unije. Sporazum bi bilo treba začasno uporabljati od dneva po tem, ko je bil Sporazum podpisan, do zaključka postopkov, potrebnih za njegovo formalno sklenitev.

               (6)

               Ta sklep predstavlja razvoj določb schengenskega pravnega reda pri katerem Združeno kraljestvo ne sodeluje v skladu s Sklepom Sveta 2000/365/ES (3). Združeno kraljestvo torej ne sodeluje pri sprejetju tega sklepa, ki zato zanj ni zavezujoč in se v njem ne uporablja.

               (7)

               Ta sklep predstavlja razvoj določb schengenskega pravnega reda pri katerem Irska ne sodeluje v skladu s Sklepom Sveta 2002/192/ES (4). Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   Podpis Sporazuma med Evropsko unijo in Republiko Palau o odpravi vizumske obveznosti za kratkoročno bivanje (v nadaljnjem besedilu: Sporazum) se odobri v imenu Unije, s pridržkom sklenitve navedenega sporazuma.
   Besedilo Sporazuma je priloženo k temu sklepu.
   Člen 2
   Izjave, priložene k temu sklepu, se odobrijo v imenu Unije.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Unije.
   Člen 4
   Sporazum se začasno uporablja od dneva po tem, ko je bil Sporazum podpisan (5), do zaključka postopkov, potrebnih za njegovo sklenitev.
   Člen 5
   Ta sklep začne veljati na dan sprejetja.

      V Luxembourgu, 26. oktobra 2015

            Za Svet

            Predsednica

         C. DIESCHBOURG

      (1)  Uredba (EU) št. 509/2014 Evropskega parlamenta in Sveta z dne 15. maja 2014 o spremembi Uredbe Sveta (ES) št. 539/2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (UL L 149, 20.5.2014, str. 67).

      (2)  Uredba Sveta (ES) št. 539/2001 z dne 15. marca 2001 o seznamu tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (UL L 81, 21.3.2001, str. 1).

      (3)  Sklep Sveta 2000/365/ES z dne 29. maja 2000 o prošnji Združenega kraljestva Velika Britanija in Severna Irska za sodelovanje pri izvajanju nekaterih določb schengenskega pravnega reda (UL L 131, 1.6.2000, str. 43).

      (4)  Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).

      (5)  Generalni sekretariat Sveta bo v Uradnem listu Evropske unije objavil datum podpisa Sporazuma.


title: Sklep Sveta 2013/685/SZVP z dne 26. novembra 2013 o spremembi Sklepa 2010/413/CFSP o omejevalnih ukrepih proti Iranu

text:
               27.11.2013

               SL

               Uradni list Evropske unije

               L 316/46

         SKLEP SVETA 2013/685/SZVP
   z dne 26. novembra 2013
   o spremembi Sklepa 2010/413/CFSP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju Sklepa Sveta 2010/413/SZVP (1) z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP, zlasti člena 23(2) Sklepa,
   ob upoštevanju naslednjega:

               (1)

               Svet je 26. julija 2010 sprejel Sklep 2010/413/SZVP o omejevalnih ukrepih proti Iranu.

               (2)

               Splošno sodišče je s sodbami z dne 16. septembra 2013 v zadevi T-489/10 (2) razveljavilo sklepe Sveta, na podlagi katerih so Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management in South Way Shipping Agency Co. Ltd and Valfajr 8th Shipping Line Co. vključeni na seznam oseb in subjektov, za katere veljajo omejevalni ukrepi iz Priloge II k Sklepu 2010/413/SZVP.

               (3)

               Islamic Republic of Iran Shipping Lines, Bushehr Shipping Co. Ltd, Hafize Darya Shipping Lines (HDSL), Irano – Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management in South Way Shipping Agency Co. Ltd and Valfajr 8th Shipping Line Co. bi bilo treba na podlagi novih obrazložitev, ki zadevajo vsakega od teh subjektov, znova uvrstiti na seznam oseb in subjektov, za katere veljajo omejevalni ukrepi.

               (4)

               Posebne podatke v zvezi s posameznimi subjekti na seznamu oseb in subjektov, za katere veljajo omejevalni ukrepi iz Priloge II k Sklepu 2010/413/SZVP, bi bilo treba spremeniti.

               (5)

               V skladu s sodbami Splošnega sodišča v zadevah T-392/11 (3), T-404/11 (4) in T-63/2012 (5), Iran Transfo, Sakhte Turbopomp va Kompressor (SATAK) (alias Turbo Compressor Manufacturer, TCMFG), Oil Turbo Compressor Co. niso uvrščeni na seznam oseb in subjektov, za katere veljajo omejevalni ukrepi iz Priloge II k Sklepu 2010/413/SZVP.

         SPREJEL NASLEDNJI SKLEP:
   Člen 1
   Priloga II k Sklepu 2010/413/SZVP se spremeni, kot je določeno v Prilogi k temu sklepu.
   Člen 2
   Ta sklep začne veljati na dan objave v Uradnem listu Evropske unije.

      V Bruslju, 26. novembra 2013

            Za Svet

            Predsednik

         L. LINKEVIČIUS

      (1)  UL L 195, 27.7.2010, str. 39.

      (2)  Sodba Splošnega sodišča z dne 16. septembra 2013 v zadevi T-489/10, Islamic Republic of Iran Shipping Lines in drugi proti Svetu.

      (3)  Sodba Splošnega sodišča z dne 16. maja 2013 v zadevi T-392/11, Iran Transfo proti Svetu.

      (4)  Sodba Splošnega sodišča z dne 17. aprila 2013 v zadeva T-404/11, TCMFG proti Svetu.

      (5)  Sodba Splošnega sodišča z dne 26. oktobra 2012 v zadevi T-63/12, Oil Turbo Compressor proti Svetu.

      PRILOGA
      I.   Na seznam iz Priloge II k Sklepu 2010/413/SZVP se dodajo spodaj navedeni subjekti
      III.   Islamic Republic of the Iran Shipping Lines (IRISL)

      B.   Subjekti

                  Ime

                  Podatki za ugotavljanje istovetnosti

                  Razlogi

                  Datum uvrstitve na seznam

                  1.

                  III.Islamic Republic of Iran Shipping Lines (IRISL)

                  37, Aseman Tower (Sky Tower), Sayyade Shirazee Square, Pasdaran Ave., PO Box 19395-1311, Teheran. Iran;
                  Registrske številke podjetja IRISL: 9051624; 9465849; 7632826; 7632814; 9465760; 8107581; 9226944; 7620550; 9465863; 9226956; 7375363; 9465758; 9270696; 9193214; 8107579; 9193197; 8108559; 8105284; 9465746; 9346524; 9465851; 8112990

                  Skupina IRISL je bila vključena v posel s pošiljkami materiala, povezanega z orožjem, iz Irana, kar pomeni kršitev odstavka 5 Resolucije 1747(2007). Odboru za sankcije Varnostnega sveta ZN za Iran so bile leta 2009 prijavljene tri kršitve.

                  27.11.2013

                  2.

                  Bushehr Shipping Company Limited (tudi. Bimeh Iran)

                  143/1 Tower Road Sliema, Slm 1604, Malta;
                  Št. vpisa: C 37422; c/o Hafiz Darya Shipping Company, No. 60, Ehteshamiyeh Square, 7th Neyestan Street, Pasdaran Avenue, Tehran, Iran;
                  Št. vpisa: 9270658

                  Bushehr Shipping Company Limited je v lasti družbe IRISL.

                  27.11.2013

                  3.

                  Ladijska družba Hafiz Darya (HDSL)
                  (tudi HDS Lines)

                  60 Ehteshamiyeh Square, 7th Neyestan Street, Pasdaran Avenue,Teheran, Iran.

                  HDSL je kot upravičeni lastnik prevzela plovila družbe Islamic Republic of Iran Shipping Line's (IRISL). Družba HDSL torej posluje v imenu podjetja IRISL.

                  27.11.2013

                  4.

                  Ladijska družba Irano Misr
                  (tudi Nefertiti Shipping)

                  6, El Horeya Rd., El Attarein, Alexandria, Egypt;
                  Inside Damietta Port, New Damietta City, Damietta, Egypt;
                  403, El NahdaSt., Port Said, Port Said, Egypt.

                  Iranska ladijska družba Misr, ki je zastopnik IRISL v Egiptu, zagotavlja bistvene storitve za IRISL.

                  27.11.2013

                  5.

                  Irinvestship Ltd

                  10 Greycoat Place, London SW1P 1SB, United Kingdom, Združeno kraljestvo;
                  registrska št. # 41101 79

                  Irinvestship Ltd je v lasti družbe IRISL.

                  27.11.2013

                  6.

                  IRISL (Malta) Ltd

                  Flat 1, 143 Tower Road, Sliema SLM 1604, Malta;
                  registrska št. C 33735

                  IRISL (Malta) Ltd je večinoma v lasti IRISL, preko RISL Europe GmbH, ki je v lasti IRISL. Zato je IRISL Malta Ltd pod nadzorom IRISL.

                  27.11.2013

                  7.

                  IRISL Europe GmbH (Hamburg)

                  Schottweg 5, 22087 Hamburg, Nemčija;
                  Identifikacijska številka za DDV: DE217283818
                  registrska št. HRB 81573

                  IRISL Europe GmbH (Hamburg) je v lasti družbe IRISL.

                  27.11.2013

                  8.

                  IRISL Marine Services and Engineering Company

                  Sarbandar Gas Station, PO Box 199, Bandar Imam Khomeini, Iran;
                  Karim Khan Zand Avenue (ali: Karimkhan Avenue), Iran Shahr Shomai (ali: Northern Iranshahr Street), No 221, Tehran, Iran;
                  Shahaid Rajaee Port Road, Kilometer of 8, Before Tavanir Power Station, Bandar Abbas, Iran.

                  IRISL Marine Services and Engineering Company je pod nadzorom IRISL.

                  27.11.2013

                  9.

                  ISI Maritime Limited (Malta)

                  147/1 St. Lucia Street, Valetta, Vlt 1185, Malta;
                  registrska št. C 28940
                  c/o IranoHind Shipping Co. Ltd., Mehrshad Street, Sedaghat St., opp. Park Mellat vali-e-asr Ave., Tehran, Iran

                  ISI Maritime Limited (Malta) je v večinski lasti Irano Hind Shipping Company, ki je v večinski lasti IRISL. ISI Maritime Limited (Malta) je tako pod nadzorom IRISL. Irano Hind Shipping Company je po podatkih ZN v lasti in pod nadzorom družbe IRISL, v imenu katere deluje.

                  27.11.2013

                  10.

                  Khazer Shipping Lines (Bandar Anzali)

                  End of Shahid Mostafa, Khomeini St., Tohid Square, Bandar Anzali 1711-324, Iran, P.O. Box 43145.

                  Khazar Shipping Lines
                  je v lasti IRISL.

                  27.11.2013

                  11.

                  Marble Shipping Limited
                  (Malta)

                  143/1 Tower Road, Sliema, Slm 1604, Malta;
                  registrska št. C 41949

                  Marble Shipping Limited (Malta) je v lasti družbe IRISL.

                  27.11.2013

                  12.

                  Safiran Payam Darya (SAPID) Shipping Company
                  (tudi Safiran Payam Darya Shipping Lines, SAPID Shipping Company)

                  33241 - Narenjestan 8th ST, Artesh Blvd, Aghdasieh, PO Box 19635-1116, Tehran, Iran.

                  Safiran Payam Darya (SAPID) je kot upravičeni lastnik prevzela plovila družbe Islamic Republic of Iran Shipping Line's (IRISL). Družba HDSL torej posluje v imenu podjetja IRISL.

                  27.11.2013

                  13.

                  Shipping Computer Services Company
                  (SCSCOL)

                  No 37, Asseman, Shahid Sayyad Shirazees Ave, P.O. Box 1587553-1351, Tehran, Iran.

                  Družba Shipping Computer Services je pod nadzorom IRISL.

                  27.11.2013

                  14.

                  Soroush Saramin Asatir (SSA)
                  (tudi Soroush Sarzamin Asatir Ship Management Company, Rabbaran Omid Darya Ship Management Company, Sealeaders)

                  No 14 (alt. 5), Shabnam Alley, Fajr Street, Shahid Motahhari Avenue, PO Box 196365-1114, Tehran, Iran.

                  Soroush Saramin Asatir (SSA) deluje v imenu Islamic Republic of Iran Shipping Line's (IRISL) in upravlja številna plovila te družbe. Zato deluje v imenu IRISL in zanjo opravlja bistvene storitve.

                  27.11.2013

                  15.

                  South Way Shipping Agency Co Ltd
                  (tudi Hoopad Darya Shipping Agent)

                  Hoopad Darya Shipping Agency Company, No 101, Shabnam Alley, Ghaem Magham Street, Tehran, Iran;
                  podružnica Bandar: Hoopad Darya Shipping Agency building, Imam Khomeini Blvd, Bandar Abbas, Iran;
                  podružnica Imam Khomieni: Hoopad Darya Shipping Agency building B.I.K. port complex, Bandar Imam Khomeini, Iran;
                  podružnica Khorramshahr: Flat no.2-2nd floor, SSL Building, Coastal Blvd, between City Hall and Post Office, Khorramshahr, Iran;
                  podružnica Assaluyeh: nasproti pošte, št.2 telekomunikacijske center, Bandar Assaluyeh, Iran;
                  podružnica Chabahar: naslov ni poznan;
                  podružnica Bushehr: naslov ni poznan.

                  South Way Shipping Agency Co Ltd upravlja dejavnosti v zabojniškem terminalu v Iranu in v iemnu IRISL opravlja storitve, povezane z osebjem na ladjah v Bandar Abbasu. Zato South Way Shipping Agency Co Ltd deluje v imenu IRISL.

                  27.11.2013

                  16.

                  Valfajr 8th Shipping Line
                  (tudi. Valjafr 8th Shipping Line, Valfajr)

                  No 119, Corner Shabnam Alley, Shoaa Square, Ghaem Magam Farahani, Tehran, Iran P.O. Box 15875/4155
                  Abyar Alley, Corner of Shahid Azodi St. & Karim Khan Zand Ave., Tehran, Iran;
                  Shahid Azodi St., Karim Khan Zand Ave., Abiar Alley, PO Box 4155, Tehran, Iran.

                  Valfajr 8th Shipping Line je v lasti IRISL.

                  27.11.2013

            II.   Vnos za subjekt iz Priloge II k Sklepu 2010/413/SZVP se nadomesti z naslednjim vnosom
      I.1.   Osebe in subjekti, vključeni v jedrske dejavnosti ali dejavnosti v zvezi z balističnimi raketami, ter osebe in subjekti, ki podpirajo iransko vlado

      B.   Subjekti

                  Ime

                  Podatki za ugotavljanje istovetnosti

                  Razlogi

                  Datum uvrstitve na seznam

                  1.

                  MASNA (Modierat Saakht Niroogahye Atomi Iran), upravljavska družba za izgradnjo jedrskih elektrarn

                  P.O. Box 14395-1359, Tehran, Iran.

                  Podrejena organizaciji AEOI in družbi Novin Energy (obe na seznamu RVSZN 1737); sodeluje pri razvoju jedrskih reaktorjev.

                  26.7.2010


title: Sklep Evropskega parlamenta (EU) 2016/1569 z dne 28. aprila 2016 o zaključnem računu Eurojusta za proračunsko leto 2014

text:
               14.9.2016

               SL

               Uradni list Evropske unije

               L 246/360

         SKLEP EVROPSKEGA PARLAMENTA (EU) 2016/1569
   z dne 28. aprila 2016
   o zaključnem računu Eurojusta za proračunsko leto 2014
   EVROPSKI PARLAMENT,

               —

               ob upoštevanju končnega zaključnega računa Eurojusta za proračunsko leto 2014,

               —

               ob upoštevanju poročila Računskega sodišča o zaključnem računu Eurojusta za proračunsko leto 2014 z odgovorom Eurojusta (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2014 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 12. februarja 2016 o podelitvi razrešnice Eurojustu glede izvrševanja proračuna za proračunsko leto 2014 (05584/2016 – C8-0070/2016),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Sklepa Sveta 2002/187/PNZ z dne 28. februarja 2002 o ustanovitvi Eurojusta za okrepitev boja proti težjim oblikam kriminala (4), zlasti člena 36,

               —

               ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5),

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (6), zlasti člena 108,

               —

               ob upoštevanju člena 94 in Priloge V Poslovnika,

               —

               ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A8-0099/2016),

               1.

               ugotavlja, da so podatki v končnem zaključnem računu Eurojusta takšni kot v prilogi k poročilu Računskega sodišča;

               2.

               odobri zaključni račun Eurojusta za proračunsko leto 2014;

               3.

               naroči svojemu predsedniku, naj ta sklep posreduje upravnemu direktorju Eurojusta, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Martin SCHULZ

            Generalni sekretar

         Klaus WELLE

      (1)  UL C 409, 9.12.2015, str. 315.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 63, 6.3.2002, str. 1.

      (5)  UL L 357, 31.12.2002, str. 72.

      (6)  UL L 328, 7.12.2013, str. 42.


title: Sklep Sveta (EU) 2017/1388 z dne 17. julija 2017 o sklenitvi Okvirnega sporazuma med Evropsko unijo in Kosovom (To poimenovanje ne posega v stališča glede statusa ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova. ) o splošnih načelih sodelovanja Kosova v programih Unije

text:
                  27.7.2017

                  SL

                  Uradni list Evropske unije

                  L 195/1

            SKLEP SVETA (EU) 2017/1388
      z dne 17. julija 2017
      o sklenitvi Okvirnega sporazuma med Evropsko unijo in Kosovom (*1) o splošnih načelih sodelovanja Kosova v programih Unije
      SVET EVROPSKE UNIJE JE –
      ob upoštevanju Pogodbe o delovanju Evropske unije ter zlasti člena 212 v povezavi s točko (a) drugega pododstavka člena 218(6) in členom 218(7) Pogodbe,
      ob upoštevanju predloga Evropske komisije,
      ob upoštevanju odobritve Evropskega parlamenta (1),
      ob upoštevanju naslednjega:

                  (1)

                  V skladu s Sklepom Sveta (EU) 2016/2053 (2) je bil 25. novembra 2016 s pridržkom njegove poznejše sklenitve podpisan Okvirni sporazum med Evropsko unijo in Kosovom o splošnih načelih sodelovanja Kosova v programih Unije (v nadaljnjem besedilu: Sporazum).

                  (2)

                  Svet je 14. decembra 2010 izrazil zanimanje za prejem predloga Komisije, ki bi Kosovu omogočal sodelovanje v programih Unije. Takšno sodelovanje bo omogočeno s sklenitvijo Sporazuma.

                  (3)

                  Cilj Sporazuma je, da Unija izvede ukrepe gospodarskega, finančnega in tehničnega sodelovanja s Kosovom na podlagi člena 212 Pogodbe o delovanju Evropske unije.

                  (4)

                  Sklenitev sporazuma ne posega v stališča držav članic glede statusa Kosova, o katerem bodo odločile v skladu s svojo nacionalno prakso in mednarodnim pravom. Noben izraz, besedilo ali razlaga iz tega sklepa, Sporazuma, vključno z njegovo prilogo, ali iz programov Unije ne pomeni, da Unija priznava Kosovo kot samostojno državo ali da posamezne države članice priznavajo Kosovo kot samostojno državo, če tega niso dejansko storile.

                  (5)

                  Sporazum bi bilo treba odobriti –

            SPREJEL NASLEDNI SKLEP:
      Člen 1
      Okvirni sporazum med Evropsko unijo in Kosovom o splošnih načelih sodelovanja Kosova v programih Unije se odobri v imenu Unije.
      Besedilo Sporazuma je priloženo temu sklepu.
      Člen 2
      Predsednik Sveta v imenu Unije pošlje uradno obvestilo iz člena 10 Sporazuma (3).
      Člen 3
      Komisija je pooblaščena, da v imenu Unije določi posebne pogoje za sodelovanje Kosova v posameznem programu Unije, vključno s finančnim prispevkom, ki ga je treba plačati, v skladu s členom 5 Sporazuma. Komisija redno obvešča pristojno delovno skupino Sveta.
      Člen 4
      Ta sklep začne veljati dan po sprejetju.

         V Bruslju, 17. julija 2017

               Za Svet

               Predsednica

            F. MOGHERINI

         (*1)  To poimenovanje ne posega v stališča glede statusa ter je v skladu z RVSZN 1244(1999) in mnenjem Meddržavnega sodišča o razglasitvi neodvisnosti Kosova.

         (1)  Odobritev z dne 4. julija 2017 (še ni objavljena v Uradnem listu).

         (2)  Sklep Sveta (EU) 2016/2053 z dne 14. novembra 2016 o podpisu, v imenu Unije, Okvirnega sporazuma med Evropsko unijo in Kosovom* o splošnih načelih sodelovanja Kosova v programih Unije (UL L 319, 25.11.2016, str. 1).

         (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.


title: Sklep Sveta (EU) 2015/1024 z dne 15. junija 2015 o pooblastilu nekaterim državam članicam, da v interesu Evropske unije sprejmejo pristop Singapurja k Haaški konvenciji iz leta 1980 o civilnopravnih vidikih mednarodne ugrabitve otrok

text:
               30.6.2015

               SL

               Uradni list Evropske unije

               L 163/32

         SKLEP SVETA (EU) 2015/1024
   z dne 15. junija 2015
   o pooblastilu nekaterim državam članicam, da v interesu Evropske unije sprejmejo pristop Singapurja k Haaški konvenciji iz leta 1980 o civilnopravnih vidikih mednarodne ugrabitve otrok
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 81(3) v povezavi s členom 218 Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Evropska unija je kot enega izmed svojih ciljev določila cilj spodbujati varstvo otrokovih pravic, kakor je navedeno v členu 3 Pogodbe o Evropski uniji. Ukrepi za zaščito otrok zoper nezakonito premestitev ali zadržanje so bistveni del te politike.

               (2)

               Unija je sprejela Uredbo Sveta (ES) št. 2201/2003 (2) (Uredba Bruselj IIa), katere namen je zaščititi otroke pred škodljivimi posledicami njihove nezakonite premestitve ali zadržanja ter vzpostaviti postopke za zagotovitev njihove hitre vrnitve v državo stalnega prebivališča ter zagotoviti varstvo pravic do stikov z otrokom in pravic do varstva in vzgoje.

               (3)

               Uredba (ES) št. 2201/2003 dopolnjuje in krepi določbe Haaške konvencije z dne 25. oktobra 1980 o civilnopravnih vidikih mednarodne ugrabitve otrok (v nadaljnjem besedilu: Haaška konvencija iz leta 1980), ki na mednarodni ravni uvaja sistem obveznosti in sodelovanja med državami pogodbenicami in med centralnimi organi, ter katere namen je zagotoviti hitro vrnitev nezakonito premeščenih ali zadržanih otrok.

               (4)

               Vse države članice Unije so pogodbenice Haaške konvencije iz leta 1980.

               (5)

               Unija spodbuja tretje države k pristopu h Haaški konvenciji iz leta 1980 in podpira njeno pravilno izvajanje, tako da skupaj z državami članicami sodelujejo, med drugim v posebnih komisijah, ki jih redno organizira Haaška konferenca o mednarodnem zasebnem pravu.

               (6)

               Skupni pravni okvir, ki se uporablja za odnose med državami članicami Unije in tretjimi državami, lahko ponudi najboljšo rešitev občutljivih primerov mednarodne ugrabitve otrok.

               (7)

               Haaška konvencija iz leta 1980 določa, da se Konvencija uporablja med državo pristopnico in tistimi državami pogodbenicami, ki so izjavile, da sprejemajo pristop.

               (8)

               Haaška konvencija iz leta 1980 ne omogoča, da bi njene pogodbenice postale organizacije za regionalno gospodarsko povezovanje, kakršna je Unija. Zato Unija ne more pristopiti k navedeni konvenciji, niti ne more predložiti izjave o sprejetju države pristopnice.

               (9)

               Na podlagi mnenja 1/13 Sodišča Evropske unije izjave o sprejetju v okviru Haaške konvencije iz leta 1980 sodijo v izključno zunanjo pristojnost Unije.

               (10)

               Singapur je listino o pristopu k Haaški konvenciji iz leta 1980 predložil 28. decembra 2010. Navedena konvencija je v Singapurju začela veljati 1. marca 2011.

               (11)

               Več držav članic je že sprejelo pristop Singapurja k Haaški konvenciji iz leta 1980. Ocena razmer v Singapurju je privedla do sklepa, da lahko tiste države članice, ki še niso sprejele pristopa te države, v interesu Unije sprejmejo pristop Singapurja v skladu s pogoji iz Haaške konvencije iz leta 1980.

               (12)

               Države članice, ki še niso sprejele pristopa Singapurja, bi morale biti zato pooblaščene, da predložijo svoje izjave o sprejetju pristopa Singapurja v interesu Unije v skladu s pogoji iz tega sklepa. Kraljevina Belgija, Češka republika, Zvezna republika Nemčija, Republika Estonija, Irska, Helenska republika, Kraljevina Španija, Francoska republika, Italijanska republika, Republika Latvija, Republika Litva, Republika Malta, Slovaška republika in Kraljevina Švedska, ki so že sprejele pristop Singapurja k Haaški konvenciji iz leta 1980, ne bi smele predložiti novih izjav o sprejetju, saj obstoječe izjave po mednarodnem javnem pravu ostajajo veljavne.

               (13)

               Uredba (ES) št. 2201/2003 zavezuje tudi Združeno Kraljestvo in Irsko, ki sodelujeta pri sprejetju in uporabi tega sklepa.

               (14)

               V skladu s členoma 1 in 2 Protokola (št. 22) o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

         SPREJEL NASLEDNJI SKLEP:
   Člen 1
   1.   Države članice, ki tega še niso storile, so pooblaščene, da v interesu Unije sprejmejo pristop Singapurja k Haaški konvenciji z dne 25. oktobra 1980 o civilnopravnih vidikih mednarodne ugrabitve otrok (v nadaljnjem besedilu: Haaška konvencija iz leta 1980).
   2.   Navedene države članice najpozneje do 16. junija 2016 predložijo naslednjo izjavo o sprejetju v interesu Unije pristopa Singapurja k Haaški konvenciji iz leta 1980:

         „[Celotno ime DRŽAVE ČLANICE] izjavlja, da v skladu s Sklepom Sveta (EU) 2015/1024 sprejema pristop Singapurja k Haaški konvenciji z dne 25. oktobra 1980 o civilnopravnih vidikih mednarodne ugrabitve otrok.“

   3.   Vsaka država članica obvesti Svet in Komisijo o tem, da je predložila svojo izjavo o sprejetju pristopa Singapurja, ter sporoči Komisiji besedilo izjave v dveh mesecih po tem, ko je izjavo predložila.
   Člen 2
   Tiste države članice, ki so predložile izjave o sprejetju pristopa Singapurja k Haaški konvenciji iz leta 1980 pred datumom sprejetja tega sklepa, ne dajo novih izjav.
   Člen 3
   Ta sklep začne veljati dan po objavi v Uradnem listu Evropske unije.
   Člen 4
   Ta sklep je naslovljen na vse države članice razen na Kraljevino Belgijo, Češko republiko, Kraljevino Dansko, Zvezno republiko Nemčijo, Republiko Estonijo, Irsko, Helensko republiko, Kraljevino Španijo, Francosko republiko, Italijansko republiko, Republiko Latvijo, Republiko Litvo, Republiko Malto, Slovaško republiko in Kraljevino Švedsko.

      V Luxembourgu, 15. junija 2015

            Za Svet

            Predsednik

         Dz. RASNAČS

      (1)  Mnenje z dne 11. februarja 2015 (še ni objavljeno v Uradnem listu).

      (2)  Uredba Sveta (ES) št. 2201/2003 z dne 27. novembra 2003 o pristojnosti in priznavanju ter izvrševanju sodnih odločb v zakonskih sporih in sporih v zvezi s starševsko odgovornostjo ter o razveljavitvi Uredbe (ES) št. 1347/2000 (UL L 338, 23.12.2003, str. 1).


title: Sklep Političnega in varnostnega odbora Atalanta/8/2009 z dne 4. decembra 2009 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)

text:
               12.12.2009

               SL

               Uradni list Evropske unije

               L 327/40

      SKLEP POLITIČNEGA IN VARNOSTNEGA ODBORA Atalanta/8/2009
   z dne 4. decembra 2009
   o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta)
   (2009/946/SZVP)
   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti člena 38 Pogodbe,
   ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) (Atalanta) in zlasti člena 6 Skupnega ukrepa,
   ob upoštevanju naslednjega:

               (1)

               Svet je v skladu s členom 6 Skupnega ukrepa 2008/851/SZVP za sprejemanje sklepov o imenovanju poveljnika sil Evropske unije pooblastil Politični in varnostni odbor (PVO).

               (2)

               PVO je 22. julija 2009 sprejel Sklep Atalanta/6/2009 (2) o imenovanju kapitana Petra BINDTA za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (3)

               Poveljnik operacije EU je priporočil imenovanje kontraadmirala Giovannija GUMIERA za novega poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.

               (4)

               Vojaški odbor EU je podprl to priporočilo.

               (5)

               V skladu s členom 5 Protokola o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo –

         SKLENIL:
   Člen 1
   Kontraadmiral Giovanni GUMIERO je imenovan za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo.
   Člen 2
   Ta sklep začne učinkovati 13. decembra 2009.

      V Bruslju, 4. decembra 2009

            Za Politični in varnostni odbor

            Predsednik

         O. SKOOG

      (1)  UL L 301, 12.11.2008, str. 33.

      (2)  UL L 192, 24.7.2009, str. 68.


title: Sklep Sveta in Komisije z dne 12. oktobra 2000 o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi

text:
Pomembno pravno obvestilo

|

32000D0683

Uradni list L 283 , 09/11/2000 str. 0027 - 0027

		Sklep Sveta in Komisijez dne 12. oktobra 2000o sklenitvi Protokola k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi(2000/683/ESPJ, Euratom)SVET EVROPSKE UNIJE,EVROPSKA KOMISIJA STA –ob upoštevanju Pogodbe o ustanovitvi Evropske skupnosti in zlasti člena 44(1), zadnjega stavka člena 47(2), členov 55, 57(2), 71, 80(2), 93, 94, 133 in 308 v povezavi z drugim stavkom člena 300(2) in drugim pododstavkom člena 300(3) Pogodbe,ob upoštevanju Pogodbe o ustanovitvi Evropske skupnosti za premog in jeklo in zlasti člena 95 Pogodbe,ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 101 Pogodbe,ob upoštevanju predloga Komisije,ob upoštevanju soglasja Evropskega parlamenta [1],ob upoštevanju odobritve Sveta v skladu s členom 101 Pogodbe o ustanovitvi Evropske skupnosti za atomsko energijo,po posvetovanju s posvetovalnim odborom ESPJ in soglasju Sveta,ob upoštevanju naslednjega:(1) Sporazum o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi [2], ki je začel veljati 1. marca 1998 prispeva k uresničevanju ciljev Evropskih skupnosti, ki so bistveni del strategije Evropskih skupnosti in njihovih držav članic glede Ukrajine.(2) Ker je bil Sporazum o partnerstvu in sodelovanju podpisan pred širitvijo Evropske unije na Avstrijo, Finsko in Švedsko, je bil 10. aprila 1997 podpisan Protokol o vključitvi treh novih držav članic v sporazum o partnerstvu in sodelovanju.(3) Stranke se strinjajo, da Protokol začasno uporabljajo Evropske skupnosti, Ukrajina in vse države članice razen Avstrije, Švedske, Finske, Danske in Portugalske.(4) Zdaj so Protokol ratificirale vse podpisnice –SKLENILA:Člen 1Protokol k Sporazumu o partnerstvu in sodelovanju med Evropskimi skupnostmi in njihovimi državami članicami na eni strani in Ukrajino na drugi se sprejme v imenu Evropske skupnosti, Evropske skupnosti za premog in jeklo in Evropske skupnosti za atomsko energijo.Besedilo Protokola je priloženo temu sklepu.Člen 2Predsednik Sveta v imenu Evropske skupnosti uradno obvesti, kot je predvideno v členu 4 Protokola. V imenu Evropske skupnosti za premog in jeklo in Evropske skupnosti za atomsko energijo enako uradno obvesti predsednik Komisije.V Bruslju, 12. oktobra 2000Za SvetPredsednikH. VédrineZa KomisijoR. ProdiPredsednik[1] UL C 286, 22.9.1997, str. 82.[2] UL L 49, 19.2.1998, str. 3.--------------------------------------------------


title: 2011/729/CFSP: Sklep Sveta 2011/729/SZVP z dne 10. novembra 2011 o spremembi Sklepa 2011/137/SZVP o omejevalnih ukrepih zaradi razmer v Libiji

text:
               11.11.2011

               SL

               Uradni list Evropske unije

               L 293/35

         SKLEP SVETA 2011/729/SZVP
   z dne 10. novembra 2011
   o spremembi Sklepa 2011/137/SZVP o omejevalnih ukrepih zaradi razmer v Libiji
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 28. februarja 2011 sprejel Sklep 2011/137/SZVP o omejevalnih ukrepih zaradi razmer v Libiji (1), s katerim se izvaja Resolucija Varnostnega sveta Združenih narodov (RVSZN) 1970 (2011).

               (2)

               Svet je 23. marca 2011 sprejel Sklep 2011/178/SZVP (2) o spremembi Sklepa 2011/137/SZVP, s katerim se izvaja RVSZN 1973 (2011).

               (3)

               Svet je 22. septembra 2011 sprejel Sklep 2011/625/SZVP (3) o spremembi Sklepa 2011/137/SZVP, s katerim se izvaja RVSZN 2009 (2011).

               (4)

               Varnostni svet Združenih narodov je 27. oktobra 2011 sprejel RVSZN 2016 (2011), ki določa, da bi morale določbe odstavkov 6 do 12 RVSZN 1973 (2011) prenehati veljati 31. oktobra 2011.

               (5)

               Sklep 2011/137/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Člen 3a Sklepa 2011/137/SZVP se črta.
   Člen 2
   Ta sklep začne veljati na dan sprejetja.

      V Bruslju, 10. novembra 2011

            Za Svet

            Predsednik

         M. DOWGIELEWICZ

      (1)  UL L 58, 3.3.2011, str. 53.

      (2)  UL L 78, 24.3.2011, str. 24.

      (3)  UL L 246, 23.9.2011, str. 30.


title: Sklep Komisije z dne 17. januarja 1994 o skupnih pravilih postopka za podelitev evropskega tehničnega soglasja

text:
Pomembno pravno obvestilo

|

31994D0023

Uradni list L 017 , 20/01/1994 str. 0034 - 0040 finska posebna izdaja: poglavje 13 zvezek 25 str. 0235  švedska posebna izdaja: poglavje 13 zvezek 25 str. 0235

		Sklep Komisijez dne 17. januarja 1994o skupnih pravilih postopka za podelitev evropskega tehničnega soglasja(94/23/ES)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropskih skupnosti,ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1] in zlasti Priloge II direktive,ker člen 8 navedene direktive določa, da se lahko evropsko tehnično soglasje podeli za nekatere proizvode, zlasti za tiste, za katere ne obstaja niti usklajen standard niti priznan nacionalni standard, in tiste, ki se znatno razlikujejo od usklajenih ali priznanih nacionalnih standardov;ker je predvidena uvedba skupnih pravil postopka za vlogo, pripravo in podelitev takega soglasja; ker Priloga II k zgoraj navedeni Direktivi določa tudi, da mora ta skupna pravila postopka sprejeti Komisija na podlagi mnenja odbora v skladu s členom 20 direktive;ker je ta skupna pravila postopka odobril odbor, ki ga določa direktiva, na zasedanju dne 22. aprila 1993 v skladu s postopki, ki jih določa direktivaSKLENILA:Edini ČlenV skladu z Direktivo 89/106/EGS se zaprosilo za evropsko tehnično soglasje vloži in taka odobritev pripravi in podeli v skladu s skupnimi pravili postopka, ki so določeni v Prilogi tega sklepa.V Bruslju, 17. januarja 1994Za KomisijoMartin BangemannČlan Komisije[1] UL L 40, 11.2.1989, str. 12.--------------------------------------------------PRILOGASKUPNA PRAVILA POSTOPKA ZA VLOGO, PRIPRAVO IN PODELITEV EVROPSKIH TEHNIČNIH SOGLASIJ0. Uvod0.1 Ta skupna pravila opredelijo postopke, ki jih je treba sprejeti za vlogo, pripravo in podelitev evropskih tehničnih soglasij, kakor to določa Priloga II.3 Direktive Sveta 89/106/EGS [1] z dne 21. decembra 1988 o približevanju zakonov in drugih predpisov držav člani,ki se nanašajo na gradbene proizvode, v nadaljnjem besedilu "Direktiva" (DGP).0.2 Evropska organizacija za tehnična soglasja (EOTA) je organizacija, ustanovljena v skladu z določbami Direktive in vključuje organe, ki jih imenujejo države članice Evropskih skupnosti za podelitev evropskih tehničnih soglasij, kakor je določeno na področju veljave Direktive.1. Splošna pravila1.1 Sekretariat EOTA vodi ažuriran seznam podeljenih ETA. Ta seznam objavi najmanj enkrat na leto.1.2 Tehnični odbor EOTA je odgovoren za ustanavljanje odborov, ki so potrebni za ureditev in uskladitev podeljevanja ETA.1.3 Organi za tehnična soglasja objavijo ETA, ki so jih podelili, v ustreznem(-ih) uradnem(-ih) jeziku(-ih).1.4 Težave, ki se pojavijo v zvezi z Direktivo in jih ne more rešiti izvršna komisija EOTA, se posredujejo v rešitev Komisiji Evropskih skupnosti, v nadaljnjem besedilu "Komisija ES".2. Pravila v zvezi z vlogami za ETA2.1 Vlogo za evropsko tehnično soglasje lahko vloži proizvajalec ali zastopnik s sedežem v Skupnosti, v nadaljnjem besedilu "vlagatelj". Zastopnika mora proizvajalec posebej imenovati, da deluje v njegovem imenu.2.2 Vloga se lahko vloži pri katerem koli od organov EOTA, ki so odgovorni za zadevno območje. Vendar pa se vloga za isti gradbeni proizvod ne sme napotiti na več kakor en organ.2.3 Vlagatelj s svojo vlogo v skladu s tem predpisom pooblasti organ za tehnična soglasja, na katerega je napotil vlogo, da obvesti Komisijo ES, druge organe EOTA in sekretariat EOTA o vsebini vloge.2.4 Preden vlagatelj vloži vlogo prejme na svojo zahtevo, potem ko zagotovi podatke, ki jih potrebuje organ za tehnična soglasja, informacije o:- postopku pridobitve soglasja,- ocenjenem časovnem okviru, ki ga organ za tehnična soglasja potrebuje, da opravi postopek soglasja za določen proizvod,- oceni stroškov obravnave v postopku soglasja in načinih plačevanja.Če zadevno področje še ni odobreno kot primerno za evropska tehnična soglasja ali če se proizvod znatno razlikuje od usklajenih ali priznanih nacionalnih standardov, se zgoraj navedeni podatki vlagatelju posredujejo le, če je izdana odločba o možnosti podelitve ETA v skladu s postopkom, opisanim pod točko 3.2.Vlagatelj je o odločbi obveščen.2.5 Vloga mora biti v standardni obliki (glej Dodatek 1) v jeziku države članice, v kateri je organ za tehnična soglasja, če ta ne določi drugače.2.6 Vlogi je treba priložiti opis gradbenega proizvoda, specifikacije, risbe in poročila o preskusih, ki podrobno opisujejo predmet vloge in njegovo predvideno uporabo.2.7 V vlogi mora vlagatelj navesti vse kraje proizvodnje. Zagotoviti mora, da lahko organ za tehnična soglasja ali njegov predstavnik obišče te kraje med delovnim časom za namene podelitve ETA.2.8 Organ za tehnična soglasja mora v dveh mesecih potrditi prejem vloge in izjaviti, da se bo postopek začel (glej standardno obliko v Dodatku 2).Če vloga ni sprejeta, mora organ za tehnična soglasja navesti razloge. Vlagatelj nato lahko vloži vlogo pri drugem organu za tehnična soglasja.2.9 Organ za tehnična soglasja mora obvestiti vlagatelja, katere dokumente, rezultate preskusov, izračune itd. mora predložiti, da bi ta organ lahko ocenil ustreznost proizvoda za predvideno uporabo.Vlagatelj mora organu za tehnična soglasja zagotoviti potrebne dokumente in mu pomagati pri ocenjevanju.2.10 Organi EOTA morajo sprejeti potrebne ukrepe, da zagotovijo zaupnost vseh pomembnih podatkov, s katerimi se seznanijo med opravljanjem svojih dejavnosti.2.11 Vlagatelj mora na pravno zavezujoč način izjaviti, da bo plačal vse stroške, ki nastanejo med postopkom podelitve soglasja in preverjanjem resničnosti dokazne dokumentacije v skladu z nacionalnimi pravili.2.12 Če vlagatelj ne izpolni svojih obveznosti, kakor so opredeljene v tem dokumentu, lahko organ za tehnična soglasja po izteku primernega obdobja razveljavi vlogo.3. Pravila v zvezi s podelitvijo ETA3.0 Evropsko tehnično soglasje zadeva le tiste vidike proizvoda, ki so povezani z bistvenimi zahtevami, kakor je opredeljeno v Prilogi I DGP in razlagalnih dokumentih v skladu s členom 3.3 DGP. Označevanje z oznako CE je povezano le s temi vidiki.Če se upoštevajo tudi drugi vidiki, se mora ustrezna ocenitev jasno razločevati od ocenitev, povezanih z bistvenimi zahtevami, po dogovoru med člani EOTA. Take ocenitve so prostovoljne.Oblika ETA mora ustrezati "splošni obliki", ki jo sprejme Komisija ES.3.1 Podelitev ETA na podlagi smernic za evropska tehnična soglasja (v skladu z Direktivo – člen 9.1)3.1.1 Vsebina in oblika ETA morata biti skladni z ustreznimi smernicami za evropska tehnična soglasja.3.1.2 Organ za tehnična soglasja, ki podeli ETA, mora to poslati:- vsem drugim organom EOTA,- generalnemu sekretariatu, ki pošlje en izvod Komisiji ES.3.1.3 Osnutek ETA skupaj s spremno dokumentacijo (rezultati preskusov) se med prehodnim obdobjem, ki ga za vsako smernico za ETA posebej določi EOTA, predloži, zato da se zagotovi primerljivost evropskih tehničnih soglasij, ki jih podelijo organi za tehnična soglasja, v predhodno svetovanje pristojnim organom EOTA [2] in generalnemu sekretariatu, ki naj bi dajo pripombe v dveh mesecih.3.1.4 Če Komisija ES v skladu z določbami člena 5.1 DGP in po predlogu stalnega odbora ugotovi pomanjkljivosti v danem ETA zaradi pomanjkljivosti v smernici za ETA, organi za tehnična soglasja ne smejo več podeliti evropskih tehničnih soglasij na podlagi te smernice za ETA.3.2 Podelitev ETA brez smernic za evropska tehnična soglasja (v skladu z Direktivo – člen 9.2)3.2.1 Vsebina in oblika ETA morata ustrezati "splošni obliki", ki jo sprejme Komisija ES.3.2.2 Organ za tehnična soglasja, ki prejme zahtevo v skladu s točko 2.4 ali vlogo za ETA, prvič predstavljeno za proizvod zadevne družine, se mora predhodno posvetovati s tehničnim odborom, da bi lahko k podelitvi ETA za ta proizvod in k načelu predlaganega postopka potrjevanja skladnosti dal svoje soglasje.Če je doseženo soglasje v tehničnem odboru o uporabah v skladu s členom 8.2a DGP, se z odobritvijo predsednika EOTA ustrezni podatki, ki jih Komisija ES zahteva, pošljejo le-tej, da se pridobi pooblastilo za podeljevanje ETA. Če se v tehničnem odboru ne more doseči soglasje, se zadeva pošlje izvršni komisiji, ki odloči, ali se preda Komisiji ES.Pri vlogah za ETA v skladu s členom 8.2b Direktive Komisija ES potrdi na podlagi ocene EOTA in ustreznih podatkov, ali se proizvod iz družine, ki je skladen z usklajenimi standardi ali priznanimi nacionalnimi standardi, od njih znatno razlikuje in ali se lahko podeli evropsko tehnično soglasje.3.2.3 Če je doseženo soglasje v skladu s točko 3.2.2, se mora organ za tehnična soglasja, na katerega je vloga naslovljena, predhodno posvetovati z drugimi pristojnimi organi EOTA in jim predstaviti način, kako namerava obravnavati vlogo vključno s predvidenim načrtom preskusov, predstavitvijo zahtevanega sistema in načinom potrjevanja skladnosti.Ta organ za tehnična soglasja mora upoštevati pripombe, ki jih dajo drugi organi EOTA.3.2.4 Kadar se vloga za ETA nanaša na izdelek iz družine, za katerega je že urejen postopek, določen v točki 3.2.3, mora ETA temeljiti na tem postopku.3.2.5 Preden organ za tehnična soglasja podeli ETA, mora poslati osnutek ETA z utemeljitvami, ki jih da vlagatelj pristojnim organom EOTA in generalnemu sekretariatu, ki naj bi dali svoje pripombe v dveh mesecih.Organ za tehnična soglasja podeli ETA, potem ko vsi pristojni organi EOTA dajo svoje pisno soglasje v skladu s stavkom 3 odstavka 2 Priloge II Direktive.ETA se razpošilja v skladu s točko 3.1.2.Če se kakšne pripombe ne morejo rešiti, se vprašanje postavi na dnevni red tehničnega odbora.Če se na tehničnem odboru doseže soglasje, organ za tehnična soglasja podeli ETA.Če se soglasje ne more doseči, se zadeva postavi na dnevni red izvršne komisije, ki odloča o vseh nadaljnjih postopkih.Če izvršna komisija ne more doseči soglasja, se zadeva prek Komisije ES predloži stalnemu odboru za gradbeništvo (člen 9.2 Direktive).4. Preklic ETA4.1 Organ za tehnična soglasja prekliče ETA, če je Komisija ES obvestila države članice v skladu z odstavkom 1 člena 5 Direktive.4.2 Organ za tehnična soglasja mora o preklicu obvestiti druge organe EOTA in generalni sekretariat. Generalni sekretariat obvesti Komisijo ES.5. Sprememba ETA5.1 Za spremembo ETA ustrezno velja postopek za novo vlogo. Vloga mora biti naslovljena na organ za tehnična soglasja, ki je podelil soglasje, ki je predmet spremembe.5.2 Določbe pod točkama 3.1 in 3.2 se morajo ustrezno uporabljati; postopek podelitve soglasja se nanaša le na točke, ki so neposredno povezane s spremembo.5.3 Podeli se novo evropsko tehnično soglasje, s katerim se zamenja prejšnje ETA.6. Podaljšanje veljavnosti6.1 V skladu s členom 8(4) Direktive se lahko obdobje veljavnosti ETA podaljša še za nadaljnje obdobje (običajno) petih let, če Komisija ES ni uradno obvestila zadevnih organov za tehnična soglasja in/ali EOTA o spremembi pogojev, na podlagi katerih je bilo podeljeno prvotno ETA. Vloge v pisni obliki mora prejeti organ za tehnična soglasja najkasneje šest mesecev pred datumom prenehanja veljavnosti.Kar zadeva postopek, se ustrezno uporabljajo določbe, navedene pod točkama 3.1 in 3.2.6.2 Vlogi za podaljšanje veljavnosti je treba priložiti ustrezno tehnično dokumentacijo, ki jo določajo smernice ETA za podaljšanje ETA. Če takih smernic ETA ni, organ za tehnična soglasja po posvetu z organi EOTA obvesti vlagatelja, kakšno tehnično dokumentacijo mora predložiti.6.3 Za taka podaljšanja, ki morajo biti popolna tako kakor prvotna ocena, je odgovoren organ, ki jih je podelil.[1] UL L 40, 11.2.1989, str. 12[2] Pristojni organi EOTA: organi, ki jih imenujejo države članice za delovanje za zadevnem področju.--------------------------------------------------Dodatek 1VLOGA ZA EVROPSKO TEHNIČNO SOGLASJE IZ POGLAVJA III DIREKTIVE SVETA 89/106/EGS+++++ TIFF ++++++++++ TIFF +++++--------------------------------------------------Dodatek 2(Naziv in naslov imenovanega organa za tehnična soglasja)POTRDITEV PREJEMA VLOGE ZA PODELITEV EVROPSKEGA TEHNIČNEGA SOGLASJA IZ DIREKTIVE SVETA 89/106/EGS+++++ TIFF +++++--------------------------------------------------


title: Sklep Sveta 2013/497/SZVP z dne 10. oktobra 2013 o spremembi Sklepa Sveta 2010/413/SZVP o omejevalnih ukrepih proti Iranu

text:
               12.10.2013

               SL

               Uradni list Evropske unije

               L 272/46

         SKLEP SVETA 2013/497/SZVP
   z dne 10. oktobra 2013
   o spremembi Sklepa Sveta 2010/413/SZVP o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju naslednjega:

               (1)

               Svet je 26. julija 2010 sprejel Sklep Sveta 2010/413/SZVP (1).

               (2)

               Merila za uvrstitev na seznam glede omejitev za vstop v Unijo in glede zamrznitve sredstev, ki zajemajo osebe in subjekte, ki so pomagale osebam ali subjektom, uvrščenim na seznam, pri izogibanju ali kršitvi določb zadevnih resolucij Varnostnega Sveta Združenih narodov ali Sklepa 2010/413/SZVP, bi bilo treba prilagoditi, da se vključi osebe in subjekte, ki so se same izogibale ali kršile navedene predpise..

               (3)

               Sklep 2010/413/SZVP bi bilo zato treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2010/413/SZVP se spremeni:

               (1)

               v členu 19(1) se točka (b) nadomesti z naslednjim:

                           „(b)

                           druge osebe, ki niso zajete s Prilogo I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezane ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebe, ki delujejo v njihovem imenu ali po njihovih navodilih, ali osebe, ki so se izmikale določbam RVSZN 1737 (2006), RVSZN 1747 (2007), RVSZN 1803 (2008) in RVSZN 1929 (2010) ali tega sklepa ali kršile te določbe, ali so osebam ali subjektom, uvrščenim na seznam, pomagale pri izmikanju navedenim določbam ali kršenju teh določb, ter drugi člani IRGC in osebe, ki delujejo v imenu IRGC ali IRISL, in osebe, ki zagotavljajo zavarovanje ali druge bistvene storitve IRGC in IRISL, ali subjekti, ki so v njihovi lasti ali pod njihovim nadzorom ali delujejo v njihovem imenu; te osebe so navedene v Prilogi II;“

               (2)

               v členu 20(1), se točka (b) se nadomesti z naslednjim:

                           „(b)

                           osebe in subjekti, ki niso zajete s Prilogo I in ki sodelujejo v dejavnostih Irana, nevarnih z vidika širjenja jedrskega orožja, ali pri razvoju izstrelitvenih sistemov jedrskega orožja, so z njimi neposredno povezani ali jih podpirajo, vključno s sodelovanjem pri nabavi prepovedanih predmetov, blaga, opreme, surovin in tehnologije, ali osebe ali subjekti, ki delujejo v njihovem imenu ali po njihovih navodilih, ali subjekti, ki so v njihovi lasti ali pod njihovim nadzorom, tudi na nezakonit način, ali osebe in subjekti, ki so se izmikali določbam RVSZN 1737 (2006), RVSZN 1747 (2007), RVSZN 1803 (2008) in RVSZN 1929 (2010) ali tega sklepa ali kršili te določbe, ali so osebam ali subjektom, uvrščenim na seznam, pomagali pri izmikanju navedenim določbam ali kršenju teh določb, ter drugi člani in subjekti IRGC in IRISL in subjekti, ki so v njihovi lasti ali pod njihovim nadzorom ali osebe in subjekti, ki delujejo v njihovem imenu ali osebe in subjekti, ki zagotavljajo zavarovanje ali druge bistvene storitve IRGC in IRISL, ali subjekti, ki so v njihovi lasti ali pod njihovim nadzorom ali delujejo v njihovem imenu; ti osebe in subjekti so navedeni v Prilogi II;“.

         Člen 2
   Ta sklep začne veljati na dan objave v Uradnem listu Evropske unije.

      V Luxembourgu, 10. oktobra 2013

            Za Svet

            Predsednik

         R. SINKEVIČIUS

      (1)  Sklep Sveta 2010/413/SZVP z dne 26. julija 2010 o omejevalnih ukrepih proti Iranu in o razveljavitvi Skupnega stališča 2007/140/SZVP (UL L 195, 27.7.2010, str. 39).


title: 2011/578/EU: Sklep Evropskega parlamenta z dne 10. maja 2011 o razrešnici glede izvrševanja proračuna Evropske agencije za okolje za proračunsko leto 2009

text:
               27.9.2011

               SL

               Uradni list Evropske unije

               L 250/155

         SKLEP EVROPSKEGA PARLAMENTA
   z dne 10. maja 2011
   o razrešnici glede izvrševanja proračuna Evropske agencije za okolje za proračunsko leto 2009
   (2011/578/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za okolje za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje ter Evropskega okoljskega informacijskega in opazovalnega omrežja (3), in zlasti člena 13 Uredbe,
   ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4), in zlasti člena 13 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0122/2011),

               1.

               podeli razrešnico izvršnemu direktorju Evropske agencije za okolje glede izvrševanja proračuna agencije za proračunsko leto 2009;

               2.

               navaja svoje pripombe v spodnji resoluciji;

               3.

               naroči svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za okolje, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 338, 14.12.2010, str. 58.

      (2)  UL L 248, 16.9.2002, str. 1.

      (3)  UL L 120, 11.5.1990, str. 1.

      (4)  UL L 126, 21.5.2009, str. 13.

      (5)  UL L 357, 31.12.2002, str. 72.
    ---documentbreak---

               27.9.2011

               SL

               Uradni list Evropske unije

               L 250/157

         RESOLUCIJA EVROPSKEGA PARLAMENTA
   z dne 10. maja 2011
   s pripombami, ki so del sklepa o razrešnici glede izvrševanja proračuna Evropske agencije za okolje za proračunsko leto 2009
   EVROPSKI PARLAMENT,
   ob upoštevanju končnih letnih računovodskih izkazov Evropske agencije za okolje za proračunsko leto 2009,
   ob upoštevanju poročila Računskega sodišča o letnih računovodskih izkazih Evropske agencije za okolje za proračunsko leto 2009, skupaj z odgovori Agencije (1),
   ob upoštevanju priporočila Sveta z dne 15. februarja 2011 (05892/2011 – C7-0052/2011),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), in zlasti člena 185 Uredbe,
   ob upoštevanju Uredbe Sveta (EGS) št. 1210/90 z dne 7. maja 1990 o ustanovitvi Evropske agencije za okolje ter Evropskega okoljskega informacijskega in opazovalnega omrežja (3), in zlasti člena 13 Uredbe,
   ob upoštevanju Uredbe (ES) št. 401/2009 Evropskega parlamenta in Sveta z dne 23. aprila 2009 o Evropski agenciji za okolje in Evropskem okoljskem informacijskem in opazovalnem omrežju (4), in zlasti člena 13 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (5), in zlasti člena 94 Uredbe,
   ob upoštevanju člena 77 in Priloge VI poslovnika,
   ob upoštevanju poročila Odbora za proračunski nadzor ter mnenja Odbora za okolje, javno zdravje in varnost hrane (A7-0122/2011),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,

               B.

               ker je Parlament 5. maja 2010 izvršnemu direktorju Evropske agencije za okolje podelil razrešnico glede izvrševanja proračuna agencije za proračunsko leto 2008 (6) in v resoluciji, ki spremlja sklep o razrešnici, med drugim:

                           —

                           pozval agencijo, naj še naprej redno (vsakih 5 let) zagotavlja pripravo zunanje neodvisne ocene na podlagi ustanovitvene Uredbe (EGS) št. 1210/90 in delovnih načrtov, ki jih je sprejel upravni odbor,

                           —

                           se seznanil z ugotovitvijo Računskega sodišča, da bi bilo treba namesto tega, da so bili plačani stroški storitev podjetja, ki so ga izbrali lastniki stavbe, pripraviti javni razpis za podpis pogodbe o obnovitvi prostorov, ki jih ima agencija v zakupu,

                           —

                           priznal, da je agencija izvedla 9 od 27 priporočil, ki jih je od leta 2006 pripravila notranja revizijska služba,

               C.

               ker je proračun agencije za leto 2009 znašal 39 900 000 EUR, kar je za 7,1 % več kot v proračunskem letu 2008,

               1.

               ugotavlja, da je agencija leta 2009 imela na razpolago 39 900 000 EUR skupnih finančnih sredstev, od tega je 34 560 000 EUR izhajalo iz subvencij EU;

               2.

               ugotavlja, da je bilo povečanje v višini 2 800 000 EUR v primerjavi s proračunom agencije za leto 2008 namenjeno razvoju štirih bistvenih področij, in sicer prilagajanju na podnebne spremembe, ocenjevanju ekosistemov, trajnostni porabi in proizvodnji ter preprečevanju in obvladovanju naravnih nesreč, kot je opredeljeno v večletni strategiji za obdobje 2009–2013;

      Uspešnost

               3.

               pozdravlja pobudo agencije, da še naprej redno zagotavlja pripravo zunanje neodvisne ocene na podlagi ustanovitvene Uredbe (EGS) št. 1210/90 in delovnih načrtov, ki jih je sprejel upravni odbor; ugotavlja zlasti, da bo naslednja ocena potekala v obdobju 2012–2013;

               4.

               ponovno poziva agencijo, naj v tabeli, ki bo priložena naslednjemu poročilu Računskega sodišča, prikaže v tem in prejšnjem proračunskem letu opravljene dejavnosti, za katere se podeli razrešnica, da bo lahko organ za razrešnico učinkoviteje ovrednotil uspešnost agencije od enega do drugega leta;

               5.

               poziva agencijo, naj navedena štiri področja obravnava prednostno ter vloži večje napore v pospeševanje njihovega nadaljnjega razvoja;

               6.

               izrecno pozdravlja agencijo kot zanesljiv vir neodvisnih in potrjenih okoljskih informacij za vse institucije Unije, države članice in organe odločanja;

               7.

               ponovno spodbuja agencijo, naj si še naprej prizadeva za dodatni razvoj komunikacijskih metod, da bi povečala zanimanje medijev za svoje ugotovitve in tako spodbudila javno razpravo o pomembnih okoljskih vprašanjih, kot so podnebne spremembe, biotska raznovrstnost in ravnanje z naravnimi viri; meni, da bi lahko s takšnimi ukrepi dosegli preglednejše delovanje agencije in povečali zanimanje javnosti za njeno delo;

               8.

               zahteva, da Računsko sodišče opravi revizije uspešnosti poslovanja agencije;

      Proračunski postopek

               9.

               spodbuja agencijo, naj okrepi vez med proračunom in delovnim programom; dejansko ugotavlja, da je Računsko sodišče poročalo o nezadostno strogih postopkih za pripravo proračuna, kar je vodilo k velikemu številu proračunskih prenosov, ki so zadevali večino proračunskih vrstic (kar predstavlja 8 % proračuna agencije); ugotavlja zlasti, da so nekateri od teh prenosov vodili k naknadnemu povečanju ali zmanjšanju nekaterih proračunskih postavk, medtem ko nekatere odobritve niso bile porabljene in so bile med letom prenesene na druge vrstice;

               10.

               je zaskrbljen s prakso agencije, ki prerazporeja sredstva, da bi povečala proračunsko vrstico in tako plačala (dne 30. decembra 2009) najemnino za prostore agencije za prvo četrtletje leta 2010 in s tem obremenila proračun za leto 2009; poudarja, da je ta praksa agencije v nasprotju z načelom enoletnosti, in da se je tako zmanjšal znesek, ki ga je treba vrniti Komisiji;

               11.

               poziva agencijo, naj do konca leta izboljša točnost informacij, ki so jih operacijski oddelki podali o oceni vnaprej vračunanih odhodkov;

      Človeški viri

               12.

               poziva agencijo, naj popravi pomanjkljivosti v postopku zaposlovanja, ki škodijo preglednosti teh postopkov; ugotavlja zlasti, da je Računsko sodišče poročalo o naslednjih pomanjkljivostih: v razpisih za prosta delovna mesta ni bilo navedenega največjega števila kandidatov, ki bodo uvrščeni na rezervne sezname, vprašanja, uporabljena med pisnimi preizkusi znanja in razgovori, niso bila določena pred preverjanjem vlog, odločitve izbirnih komisij so bile nezadostno dokumentirane, saj merila za povabilo na razgovor ali uvrstitev na rezervni seznam niso bila vnaprej opredeljena, zapisniki pa so bili nepopolni;

               13.

               ugotavlja, da je bilo v letu 2009 potrebnih 10 novih delovnih mest za okrepitev zmogljivosti na področjih ocenjevanja ekosistemov, trajnostne porabe in proizvodnje in razvoja skupnega informacijskega sistema za okolje ter za oblikovanje zmogljivosti za razvoj novih področij dela pri prilagajanju na podnebne spremembe ter preprečevanju in obvladovanju naravnih nesreč; glede tega spodbuja dodatno izboljšanje postopka zaposlovanja na področju preglednosti, kot je navedlo Računsko sodišče;

      Notranja revizija

               14.

               ugotavlja, da agencija še ni izvedla treh priporočil, ki jih je notranja revizijska služba podala za spremljanje preteklih priporočil; ugotavlja zlasti, da priporočila zadevajo predvsem občutljiva delovna mesta, kontrole/preverjanja subvencij na mestu samem in finančne kroge ter so bila ocenjena kot „zelo pomembna“;

               15.

               pozdravlja dejstvo, da je agencija v svoje letno poročilo o dejavnostih vključila splošno oceno agencije, ki jo je izvedla služba za notranjo revizijo; meni, da je to najboljša praksa, ki bi ji morale slediti tudi ostale agencije;

               16.

               glede drugih pripomb horizontalne narave, ki spremljajo sklep o razrešnici, se sklicuje na svojo resolucijo z dne 10. maja 2011 (7) o uspešnosti, finančnem poslovodenju in nadzoru agencij.

      (1)  UL C 338, 14.12.2010, str. 58.

      (2)  UL L 248, 16.9.2002, str. 1.

      (3)  UL L 120, 11.5.1990, str. 1.

      (4)  UL L 126, 21.5.2009, str. 13.

      (5)  UL L 357, 31.12.2002, str. 72.

      (6)  UL L 252, 25.9.2010, str. 151.

      (7)  Sprejeta besedila, P7_TA(2011)0163 (glej stran 269 tega Uradnega lista).


title: Sklep Sveta (EU) 2017/1138 z dne 19. junija 2017 o stališču, ki se zavzame v imenu Evropske unije na prvem zasedanju konference pogodbenic Konvencije Minamata o živem srebru glede sprejetja obvezne vsebine potrdila iz člena 3(12) Konvencije in usmeritev iz člena 8(8) in (9) Konvencije

text:
               27.6.2017

               SL

               Uradni list Evropske unije

               L 164/56

         SKLEP SVETA (EU) 2017/1138
   z dne 19. junija 2017
   o stališču, ki se zavzame v imenu Evropske unije na prvem zasedanju konference pogodbenic Konvencije Minamata o živem srebru glede sprejetja obvezne vsebine potrdila iz člena 3(12) Konvencije in usmeritev iz člena 8(8) in (9) Konvencije
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 192(1) v povezavi s členom 218(9) Pogodbe,
   ob upoštevanju predloga Evropske komisije,
   ob upoštevanju naslednjega:

               (1)

               Konvencije Minamata o živem srebru (1) (v nadaljnjem besedilu Konvencija) je bila 11. maja 2017 v imenu Evropske unije odobrena s Sklepom Sveta (EU) 2017/939 (2).

               (2)

               Konvencija začne veljati 16. avgusta 2017. Prvo zasedanje konference pogodbenic Konvencije bo potekalo od 24. do 29. septembra 2017 v Ženevi. Glede na to bi morala Unija določiti stališče, ki se zavzame na prvem zasedanju konference pogodbenic.

               (3)

               Člen 3(8) Konvencije zahteva, da pogodbenice, ki nameravajo uvoziti živo srebro iz nepogodbenice, tak uvoz dovolijo samo pod pogojem, da jim nepogodbenica izvoznica predloži potrdilo, da uvoženo živo srebro ni pridobljeno s primarnim izkopom živega srebra ali iz odvečnega živega srebra pri razgradnji klor-alkalnih obratov (v nadaljnjem besedilu: potrdilo).

               (4)

               Člen 3(12) Konvencije določa, da konferenca pogodbenic na svojem prvem zasedanju sprejme obvezno vsebino potrdila. Takšna obvezna vsebina potrdila bo zato imela pravne učinke.

               (5)

               Uredba (EU) 2017/852 Evropskega parlamenta in Sveta (3) je skladna z določbami člena 3(8) Konvencije, kakor jo dopolnjuje predlagana obvezna vsebina potrdila.

               (6)

               Člen 8(4) Konvencije od pogodbenic zahteva, da zagotovijo, da novi točkovni viri, ki spadajo v kategorijo virov iz Priloge D, uporabijo najboljše razpoložljive tehnike in najboljše okoljske prakse za nadzor in, če je to mogoče, zmanjšanje izpustov živega srebra in spojin živega srebra v ozračje.

               (7)

               Člen 8(5) Konvencije določa, da pogodbenice nadzorujejo ter, kjer je to izvedljivo, zmanjšajo izpuste živega srebra in spojin živega srebra v zrak iz obstoječih točkovnih virov, ki spadajo v kategorije virov iz Priloge D, z izvajanjem enega ali več naslednjih ukrepov: uporabo najboljših razpoložljivih tehnik in najboljših okoljskih praks; določitvijo količinsko opredeljenih ciljev ali mejnih vrednosti izpustov v zrak; določitvijo strategij za nadzor več onesnaževal hkrati; ali alternativnih ukrepov.

               (8)

               Člen 8(7) Konvencije zahteva, da pogodbenice vzpostavijo in vzdržujejo evidenco izpustov živega srebra in njegovih spojin v ozračje.

               (9)

               Člen 8(8) Konvencije določa, da konferenca pogodbenic na svojem prvem zasedanju sprejme usmeritve o najboljših razpoložljivih tehnikah in najboljših okoljskih praksah, ob upoštevanju morebitnih razlik med novimi in obstoječimi viri ter ob upoštevanju potrebe za zmanjšanje navzkrižnih učinkov med posameznimi okolji na najnižjo mero, ter da sprejme tudi usmeritve, namenjene podpori pogodbenic pri izvajanju njihovih obveznosti iz člena 8(5), zlasti pri določanju ciljev in mejnih vrednosti izpustov v zrak.

               (10)

               Člen 8(9) Konvencije določa, da konferenca pogodbenic Konvencije takoj, ko je mogoče, sprejme usmeritve o merilih, ki jih pogodbenice lahko oblikujejo v skladu s členom 8(2)(b), kadar se odločijo za uporabo nadzornih ukrepov za izpuste živega srebra in njegovih spojin v zrak samo za točkovne vire iz zadevne kategorije vira, navedene v Prilogi D, pod pogojem, da zajeti viri predstavljajo vsaj 75-odstotni delež izpustov v zrak iz zadevne kategorije vira, ter usmeritve o metodologiji, ki se uporablja za pripravo seznama izpustov živega srebra in njegovih spojin v zrak.

               (11)

               Drugi stavek člena 8(10) Konvencije določa, da pogodbenice upoštevajo te usmeritve pri izvajanju ustreznih določb navedenega člena. Takšne usmeritve bodo zato imele pravne učinke.

               (12)

               Medvladni pogajalski odbor Konvencije je na sedmem zasedanju, ki je potekalo od 10. do 15. marca 2016 v Jordaniji, začasno sprejel štiri dokumente o usmeritvah iz člena 8(8) in (9) Konvencije, dokler jih ne bo uradno sprejela konferenca pogodbenic na svojem prvem zasedanju.

               (13)

               Zakonodaja Unije, vključno z Direktivo 2010/75/EU Evropskega parlamenta in Sveta (4) ter Uredbo (ES) št. 166/2006 Evropskega parlamenta in Sveta (5), je skladna z določbami člena 8 Konvencije, kakor ga dopolnjujejo predlagane usmeritve.

               (14)

               Predlagano obvezno vsebino potrdila in predlagane štiri dokumente o usmeritvah bi zato bilo treba podpreti —

         SPREJEL NASLEDNJI SKLEP:
   Člen 1
   Stališče, ki se v imenu Evropske unije zavzame na prvem zasedanju konference pogodbenic Konvencije Minamata o živem srebru (v nadaljnjem besedilu: Konvencija), je, da se podpre sprejetje obvezne vsebine potrdila iz člena 3(12) in usmeritev iz člena 8(8) in (9) Konvencije.
   O manjših spremembah dokumentov iz prvega odstavka se lahko dogovorijo predstavniki Unije, v posvetovanju z državami članicami na usklajevalnih sestankih, brez nadaljnjega sklepa Sveta.
   Člen 2
   Sklep(-i) konference pogodbenic Konvencije, s katerim(-i) se sprejmejo dokumenti iz člena 1, se objavi(-jo) v Uradnem listu Evropske unije.
   Člen 3
   Ta sklep začne veljati na dan sprejetja.

      V Luxembourgu, 19. junija 2017

            Za Svet

            Predsednik

         J. HERRERA

      (1)  UL L 142, 2.6.2017, p. 6).

      (2)  Sklep Sveta (EU) 2017/939 z dne 11. maja 2017 o sklenitvi Konvencije Minamata o živem srebru v imenu Evropske unije (UL L 142, 2.6.2017, str. 4).

      (3)  Uredba (EU) 2017/852 Evropskega parlamenta in Sveta z dne 17. maja 2017 o živem srebru in razveljavitvi Uredbe (ES) št. 1102/2008 (UL L 137, 24.5.2017, str. 1).

      (4)  Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L 334, 17.12.2010, str. 17).

      (5)  Uredba (ES) št. 166/2006 Evropskega parlamenta in Sveta z dne 18. januarja 2006 o Evropskem registru izpustov in prenosov onesnaževal ter spremembi direktiv Sveta 91/689/EGS in 96/61/ES (UL L 33, 4.2.2006, str. 1).